دادی لیلا

دادی لیلا جن کا پیدائشی نام لیلاوتی ہرچندانی تھا 20 دسمبر 1916 - 14 ستمبر 2017؛ انہیں کبھی کبھی دادی لیلن کے نام سے بھی پکارا جاتا ہھا ان کی وجہ شہرت ایک پاکستانی ماہر تعلیم، موسیقی کی استاد، مخیر شخصیت اور سندھ کی صوبائی اسمبلی کی سابق رکن کے طور پر تھی جو خواتین کو تعلیم کے زیور سے آراستہ کرنے کی کوششوں کے لیے مشہور تھیں۔ انہوں نے سندھی ثقافت اور ادب میں بھی اپنا حصہ ڈالا۔  تعلیم کے میدان میں ان کی شراکت کے لیے انہیں تمغہ امتیاز کے اعزاز سے نوازا گیا،  دادی لیلا نے 1975ء تک حیدرآباد میں اسکولوں کی ایڈیشنل ڈائریکٹر اور گرل گائیڈز کے لیے ڈپٹی اور صوبائی کمشنر کے طور پر کام کیا۔ بعد ازاں سنہ1985 میں انہیں خواتین کی مخصوص نشست پر صوبائی اسمبلی کی رکن (ایم پی اے) کے طور پر مقرر کیا گیا۔  وہ سندھ کی سب سے قدیم زندہ رہنے والی امل خاتون تھیں۔ 

وہ 20 دسمبر 1916 کو دیوان ہوچند وادھوانی کے ہاں بمبئی پریذیڈنسی، برطانوی ہندوستان (جدید سندھ میں) میں پیدا ہوئیں۔ اس کی والدہ کے انتقال کے بعد، اس کے دو چھوٹے بھائی ہندوستان ہجرت کر گئے اور وہ پاکستان میں اکیلی رہ گئی جہاں انہوں نے اپنی زندگی گزاری۔ سنہ1954 میں، انہوں نے سول سرجن تلسی داس ہرچندانی سے شادی کی، جس سے ان کا ایک بیٹا ہے۔  اس عظیم خاتون نے اپنی ابتدائی تعلیم حیدرآباد سے حاصل کی۔اور نور محمد ہائی اسکول حیدرآباد سے میٹرک کیا اور سنہ1940 میں ڈی جے گورنمنٹ کالج (جدید دور کے گورنمنٹ کالی موری کالج) سے گریجویشن کی۔ اور اپنی وفات کے وقت وہ کالج کی سب سے قدیم زندہ بچ جانے والی طالبہ کا اعزاز رکھتی تھیں۔ 

دادی لیلا نے سنہ1940 میں حیدرآباد کے ٹیچرس ٹریننگ کالج میں میوزک ٹیچر مقرر ہونے کے بعد اپنے پیشہ ورانہ میوزک کیریئر کا آغاز کیا۔ سنہ1975 میں اپنی ریٹائرمنٹ سے قبل، وہ تعلیم اور سندھی حقوق نسواں کے علاوہ موسیقی اور تھیٹر میں حصہ لیتی رہیں۔ سنہ1936 میں، انہوں نے آل انڈیا میوزک مقابلے میں حصہ لیا، جس کی میزبانی ڈی جے گورنمنٹ کالج حیدرآباد نے کی تھی۔ دادی لیلا نے ایک بھجن گایا، جس کی وجہ سے وہ پہلی پوزیشن کے ساتھ مقابلہ جیت گئی۔  ایک گلوکارہ کے طور پر انہوں نے ریڈیو پاکستان میں بھی کام کیا۔  انہوں نے وزارت مذہبی اور اقلیتی امور کی اقلیتی امور کی رکن اور لیڈیز کلب حیدرآباد کی چیئرپرسن کے طور پر بھی خدمات انجام دیں۔  وہ گرلز اسکول کی انسپکٹر، میرا گرلز ہائی اسکول ہیر آباد، حیدرآباد کی پرنسپل اور روٹری کلب کی رکن بھی مقرر ہوئیں۔  انہوں نے سینئر سٹیزنز ایسوسی ایشن کی نائب صدر کے طور پر بھی خدمات انجام دیں۔ 

وہ دائمی بیماری میں مبتلا تھیں اور 14 ستمبر 2017 کو حیدرآباد، پاکستان میں انتقال کر گئیں۔ ان کی تدفین بدین کے کریمیشن گراؤنڈ میں کی گئی۔

حوالہ جات 

تمغائے امتیاز وصول کنندگان
بیسویں صدی کی پاکستانی گلوکارائیں
سندھ ارکان صوبائی اسمبلی 1985ء تا 1988ء
سندھ کے گلوکار
2017ء کی وفیات
1916ء کی پیدائشیں